মুন্সীগঞ্জের সিরাজদিখানের লতব্দি ইউনিয়নের দোসপাড়ায় লালন সাঁই বটতলার ১০ বছর পূর্তি উপলক্ষে গত বৃহস্পতিবার রাতে লালন গানের আসর অনুষ্ঠিত হয়। আসরের উদ্বোধন করেন জেলা প্রশাসক মো. সাইফুল হাসান বাদল। আসরে সফি মণ্ডল, রাজ্জাক বাউল, ছমির বাউল, আরিফ বাউল, মৌসুমী এবং কুষ্টিয়াসহ দেশের বিভিন্ন স্থান থেকে আসা বাউল শিল্পীরা লালনগীতি পরিবেশন করেন। বৃষ্টির রাতে ইছামতি নদীর তীরে লালন আসরে নানা শ্রেণি ও পেশার মানুষ ভিড় করে।